ผมมีอาการปวดอัณฑะมา 5 วันแล้วครับก่อนหน้านี้ไปพบคุณลองตรวจดูไม่มีก้อนเนื้อที่ผิดปกติเพียงแต่รู้สึกปวดเวลาถูกสัมผัสครับมีอาการเล็บขบทางนิ้วโป้งซ้ายร่วมด้วยครับตอนนี้คุณให้ยาฆ่าเชื้อมา 2 ตัวและยาแก้ปวดมา 1 ตัวทานยาได้ 2 วันแล้วครับอาการยังไม่หายซะทีเดียวอยากรบกวนสอบถามคุณว่าระหว่างนี้ผมสามารถช่วยตัวเองได้ไหมและดื่มกาแฟได้ไหมครับขอบครับ
สวัสดีค่ะ อาการปวดอัณฑะอาจจะเกิดจากการมีอัณฑะบิวขั้ว มักปวดทันทีทันใด อัณฑะอักเสบจากการติดเชื้อ ปวดบวมแดงที่อัณฑะ ร่วมกับมีไข้ได้ การมีท่อเก็บเชื้ออสุจิอักเสบ อาการปวดจะมีลักษณะค่อยเป็นค่อยไป มากขึ้นเรื่อยๆ อาจมีปัสสาวะแสบหรือมีของเหลวไหลออกมาจากบริเวณอวัยวะเพศ หรือการมีเส้นเลือดขอดบริเวณอัณฑะ การมีถุงน้ำที่อัณฑะ ทำให้เห็นอัณฑะข้างใดข้างหนึ่งโตกว่าอีกข้างได้ หากปล่อยให้มีการอักเสบจะมีอาการปวดรุนแรงได้ หากปวดมากรุนแรงควรแจ้งแพทย์เพื่อตรวจเพิ่มเติม และงดการมีเพศสัมพันธ์หรือการช่วยตนเองไปก่อนการใช้ยาฆ่าเชื้อและยาแก้ปวดนั้น ให้รับประทานตามที่แพทย์สั่ง ถ้าเป็นยาฆ่าเชื้อควรจะกินให้ครบ และกลับไปติดตามอาการอีกครั้ง สามารถดื่มกาแฟและอาหารทุกชนิดได้ตามปกติไม่มีข้อห้ามในภาวะเล็บขบค่ะ